Dark Light
Dark Light — ინგლისური ბოიბენდ East 17-ის მეხუთე სტუდიური ალბომი, რომელიც გამოიცა 2012 წლის 2 აპრილს. ალბომის ჩაწერა დაიწყო ჯგუფში ახალი წევრის, ბლერ დრილენის გამოჩენის შემდეგ. დრო და დრო East 17, რომელსაც კონფლიქტების გამო გამოაკლდა ბრაიან ჰარვი, მართავდა კონცერტებს, თუმცა პარალელურად ახალ ალბომზე მუშაობდა. 2011 წელს გამოიცა მათი სინგლი Secret Of My Life. რამდენიმე თვის შემდეგ ცნობილი გახდა, რომ დრილენმა დატოვა ჯგუფი, ვინაიდან ადგილი ჰქონდა გარკვეულ სირთულეებს ბლერის წინა კონტრაქტთან დაკავშირებით.. 2012 წლის ერთ-ერთ პირველ ინტერვიუში ნახსენები იქნა სიმღერები, რომლებიც მომავალ ალბომში იქნება შეტანილი. ჯგუფის წევრებმა აღიარეს, რომ მოსწონთ U2 და Coldplay და ეს სწორედ ის განხრაა, რომელსაც გაჰყვებიან.